Dragan Jankelić - Wikipedia

# Dragan Jankelić

### From Wikipedia

Dragan Điđi Jankelić (rođen 29. decembar 1955. godine u Sarajevu) je jugoslovenski muzičar koji je najpoznatiji po radu u grupi Bijelo dugme.

Pod majčinim uticajem je svirao harmoniku u muzičkoj školi, išao na kurs klasične gitare i vežbao flautu. Opredelio se za bubnjeve gledajući Fundu na koncertu Korni grupe u Sarajevu.

Muzikom je počeo je aktivno da se bavi 1971. u KUD-u "Vaso Miškin Crni". 1972. svirao je s Kornišama, a 1973. našao se u sastavu Trinaesti pokušaj. Iduće godine prešao je u Formulu 4. S grupom Rok snimio je singl "Položi ruke u travu" (1974), s grupom "Juli" (1975) svirao i pevao sentimentalne pesme, a onda je otišao u Čisti zrak i s njima snimio ploču "901" (1975). Potom je s Nedom Ukraden realizovao ploču "Tko me to odnekud doziva" (1976) i s Rezonansom singl "Neka svijet bude orkestar" (1977)

Početkom 1977. održao je solistički koncert u amfiteatru Doma mladih. Tu ga je zapazio Željko Bebek i pozvao da svira na njegovom albumu "Skoro da smo isti" (1977), a potom je postao član Bijelog dugmeta, zamenivši Ipeta Ivandića. Sa Bijelim dugmetom je snimio albume "Bitanga i princeza" i "Doživjeti stotu".

Po izlasku iz vojske, u aprilu 1983. razmišljao je o solo karijeri, od koje je, na kraju, ipak odustao. S Oliverom Mandićem je snimio album "Zbog tebe bih tucao kamen" (1982) i pratio Zdravka Čolića na turneji (1983. - '84.), a zatim postao član grupe "Mama CO-CO" (1984), s kojom je pratio Željka Bebeka i Dadu Topića. Godine 1986. bio je član Mona Lize, sa kojom je snimio album "Spavaj, Vesna" (1986). Dublirao je Ceru II na albumu "Smrt fašizmu" (1986.) grupe Plavi orkestar, pa potom postao leteći član Divljih jagoda.

Godinama je bio miljenik kritike koja ga je nezvanično smatrala najboljim bubnjarom u tadašnjoj državi.

Retrieved from "http://sh.wikipedia.org../../../d/r/a/Dragan_Jankeli%C4%87_258e.html"

Kategorije: Rođeni 1955. | Muzičari iz Bosne i Hercegovine | Bijelo dugme

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Српски / Srpski